6 ความหมายจาก 250 รอยสักบนร่างกายของ Johnny Edlind

ชายหนุ่มคนนี้เป็นนายแบบจากประเทศสวีเดน และยังเป็นนักดนตรีอีกด้วย นอกจากใบหน้าที่หล่อเหลา และความสามารถอันมากมายของผู้ชายคนนี้แล้ว เขายังมีสไตล์ที่เท่ และชื่นชอบในรอยสักเป็นอย่างมากอีกด้วย สิ่งที่น่าสนใจก็คือ รอยสักต่าง ๆ ของเขานั้นล้วนแต่มีความหมายทั้งสิ้น และในวันนี้ พวกเรามี 6 ตัวอย่างรอยสักของเขา พร้อมทั้งความหมาย มาแบ่งปันกันค่ะ

1. รอยสักรูป Dream Catcher

เขาสักรูปนี้ไว้ตรงตำแหน่งใต้วงแขนด้านขวาของเขา โดยสัญลักษณ์ของ Dream Catcher นี้เป็นรูปที่เหมือนใยแมงมุม ที่เป็นทรงวงกลม และประดับด้วยลูกปัด และขนนก ซึ่งอุปกรณ์นี้มีไว้เพื่อประดับบ้าน และนอกจากนั้นยังเป็นเครื่องป้องกันฝันร้าย และสิ่งที่ไม่ดีไม่ให้กร้ำกรายตัวเราอีกด้วย

2. รอยสักรูปเทียนไข

เขาสักรูปเทียนไขไว้ตรงตำแหน่งหน้าแข้งด้านซ้าย โดยเทียนไขที่ส่องสว่างนี้เป็นสัญลักษณ์ของศาสนา และจิตวิญญาณ รวมทั้งเทียนไขนั้นเปรียบเสมือนแสงสว่างในความมืดมิด ซึ่งหมายถึงการแสวงหาทางออกจากอุปสรรคของช่วงชีวิต